Ali Məclis (Özbəkistan)

Özbəkistan Respublikasının Ali Məclisi () — Özbəkistan Respublikasının parlamentidir, dövlət hakimiyyətinin təmsilçisi və qanunverici orqanı.

27 yanvar 2002-ci il tarixli ümumxalq konstitusiya referendumunun nəticələrinə görə, Özbəkistan Respublikası Ali Məclisi iki palatadan - Özbəkistan Respublikası Ali Məclisi Senatından (yuxarı palata) və Özbəkistan Respublikası Ali Məclisinin Qanunvericilik Palatasından (aşağı palata) ibarətdir. 1994-cü ildə qurulduğu gündən və referenduma qədər Özbəkistan Respublikasının Ali Məclisi birpalatalı parlament idi. Hər iki palatanın səlahiyyət müddəti beş ildir. Özbəkistan Respublikası Ali Məclisinin sələfi 1938-1994-cü illərdə mövcud olan Özbəkistan SSR/Özbəkistan Respublikası birpalatalı Ali Sovetidir.
 Aşağı palata 
Qanunvericilik Palatası qanuna uyğun olaraq seçilmiş 150 deputatdan ibarətdir. Qanunvericilik Palatasında əsas şəxs Ali Məclisin Qanunvericilik Palatasının sədridir. İndi bu vəzifəni yeni seçilən Nurdincon İsmoilov tutur.

Aşağı pakata deputatlarından 135-i birbaşa ümumi seçkilərdə seçilmiş, 15 yer Özbəkistan Ekoloji Hərəkatı üçün ayrılmışdı. Qanunvericilik Palatasının fəaliyyət qaydası Özbəkistan Respublikasının Konstitusiyası, "Özbəkistan Respublikası Ali Məclisinin Qanunvericilik Palatası haqqında" qanun və digər qanunvericilik aktları ilə müəyyən edilir. 2019-2020-ci illər seçkilərindən etibarən Ətraf Hərəkatı üçün yerlər artıq qorunur.

2019-2020-ci il son seçkilərində yerlər aşağıdakı şəkildə paylandı:
 Özbəkistan Liberal Demokrat partiyası — 53 yer
 Özbəkistan Demokratik partiyası "Milli Tikləniş" — 36 yer
 Özbəkistan Xalq Demokratik Partiyası — 22 yer
 "Adolat" Sosial Demokrat Partiyası — 24 yer
  Özbəkistanın Ekologiya partiyas— 15 yer

 Yuxarı palata 
250px|thumb|right|Özbəkistan parlamenti binası
250px|thumb|right|Parlamentin qarşısında Nəvai parkı
250px|thumb|right|Özbəkistan parlamentinin iclas zalı poçt markası üzərində
Senat ərazi nümayəndəlik palatasıdır və 100 senatordan ibarətdir. Ali Məclis Senatının üzvləri bərabər sayda - hər biri 6 nəfər olmaqla - Qaraqalpaqıstan Respublikası, vilayətlər və Daşkənd şəhərindən, Qaraqalpaqıstan Respublikası Jokarqi Keneşinin deputatlarının müvafiq birgə iclaslarında gizli səsvermə yolu ilə, vilayətlərin, rayonların və şəhərlərin dövlət hakimiyyəti təmsilçilərinin bu deputatlar arasından seçilir. Özbəkistan Respublikası Ali Məclisi Senatının 16 üzvü Özbəkistan Respublikasının Prezidenti tərəfindən elm, incəsənət, ədəbiyyat, istehsal, dövlət və ictimai fəaliyyətin digər sahələrində geniş praktik təcrübəyə və xüsusi xidmətləri olan ən nüfuzlu vətəndaşlar arasından təyin edilir. 

Qanunvericilik Palatasının deputatı və Senat üzvü, seçki gününə qədər 25 yaşına çatmış Özbəkistan Respublikasının vətəndaşı ola bilər.

 İstinadlar 

 Xarici keçidlər 
 Законодательная палата
 Сенат
 Полный список сенаторов первого созыва
 Двухпалатный Олий Мажлис Республики Узбекистан: статус, функции, полномочия и формы деятельности 

Kateqoriya:Özbəkistan parlamenti
Kateqoriya:Özbəkistanın dövlət quruluşu